b"\n_START_ARTICLE_\nHieronymus Bosch\n_START_SECTION_\n\xc5\xbdivljenje\n_START_PARAGRAPH_\nHieronymus Bosch se je rodil kot Jheronimus (ali Joen, latinska in srednje nizozemska oblika imena Jerome) van Aken (kar pomeni \xc2\xbbiz Aachna\xc2\xab). \xc5\xa0tevilne svoje slike je podpisal kot Jheronimus Bosch. Ime izvira iz njegovega rojstnega kraja 's-Hertogenbosch, tudi \xc2\xbbDen Bosch\xc2\xab._NEWLINE_O \xc5\xbeivljenju in usposabljanja Boscha je malo znanega. Ni zapustil pisanih besedil in tisto kar je bilo ugotovljeno, je bilo vzeto iz kratkih sklicevanje nanj v ob\xc4\x8dinskih evidencah mesta 's-Hertogenbosch ter v poslovnih knjigah krajevne bratov\xc5\xa1\xc4\x8dine reda Na\xc5\xa1e ljube Gospe. Ni\xc4\x8d ni znanega o njegovi osebnosti in o pomenu njegove umetnosti. Boschev datum rojstva ni bil zanesljivo ugotovljen. Ocenjujejo da se je rodil okoli leta 1450 in to na podlagi portreta (ki bi bil lahko avtoportret) iz \xc4\x8dasa tik pred njegovo smrtjo leta 1516. Risba prikazuje umetnika v visoki starosti, verjetno v poznih \xc5\xa1estdesetih letih._NEWLINE_Bosch je \xc5\xbeivel vse svoje \xc5\xbeivljenje v bli\xc5\xbeini mesta 's-Hertogenbosch, mesta na severu vojvodstva Brabant. Njegov ded Jan van Aken (umrl 1454) je bil slikar in je prvi\xc4\x8d omenjen v zapisih iz leta 1430. Znano je, da je imel Jan pet sinov, od katerih so bili \xc5\xa1tirje tudi slikarji. Boschev o\xc4\x8de Anthonius van Aken (umrl okoli 1478) je deloval kot umetni\xc5\xa1ki svetovalec bratov\xc5\xa1\xc4\x8dine reda Na\xc5\xa1e ljube Gospe. Velja, da je Boscha u\xc4\x8dil slikati o\xc4\x8de ali eden od njegovih stricev. Bosch se prvi\xc4\x8d pojavi v ob\xc4\x8dinskih evidencah 5. aprila 1474, ko je bil naveden skupaj z dvema bratoma in sestro._NEWLINE_'s-Hertogenbosch je bilo v petnajstem stoletju cveto\xc4\x8de mesto Brabanta, na jugu dana\xc5\xa1nje Nizozemske, ki je bilo tistem \xc4\x8dasu del burgundske Nizozemske. Leta 1463 je bilo v mestu po katastrofalnem po\xc5\xbearu uni\xc4\x8deno 4000 hi\xc5\xa1. Dogodku je bil verjetno pri\xc4\x8da pribli\xc5\xbeno 13 let star Bosch. V \xc4\x8dasu svojega \xc5\xbeivljenja je postal priljubljen slikar in je pogosto prejemal naro\xc4\x8dila tudi iz tujine. Leta 1488 se je pridru\xc5\xbeil zelo spo\xc5\xa1tovani bratov\xc5\xa1\xc4\x8dini reda Na\xc5\xa1e ljube Goste, stare konservativne verske skupine pribli\xc5\xbeno 40 vplivnih dr\xc5\xbeavljanov v mestu 's-Hertogenbosch in 7000 \xc4\x8dlanov iz vse Evrope._NEWLINE_Nekje med letoma 1479 in 1481 se je Bosch poro\xc4\x8dil z Aleyt Goyaerts van den Meerveen, ki je bila iz premo\xc5\xbene dru\xc5\xbeine in nekaj let starej\xc5\xa1a od umetnika. Par se je preselil v bli\xc5\xbenje mesto Oirschot, kjer je njegova \xc5\xbeena podedovala hi\xc5\xa1o in zemljo od svoje bogate dru\xc5\xbeine._NEWLINE_Vpis v evidenci bratov\xc5\xa1\xc4\x8dine reda Na\xc5\xa1e ljube Gospe govori o Boschevi smrti leta 1516. Pogreb in ma\xc5\xa1a v njegov spomin je potekala v cerkvi Svetega Janeza 9. avgusta istega leta."